''சூழ்நிலை நாம் வார்த்தைகளைக் கோரும்போது... களத்துக்கு அழைக்கும்போது மெளனமாக இருப்பதைவிட ஒரு பெருங்குற்றம் ஒன்றும் இல்லை'' என்பார் காந்தி. கதிராமங்கலம் தங்கள் நிலத்தை மாசாக்குகிறது என்று அந்த மக்கள் நினைத்தார்கள்... அதனால், அவர்கள் போராடினார்கள். அந்தப் போராட்டச் சூழ்நிலை குபேரனிடமிருந்து வார்த்தைகளைக் கோரியது. அதனால், முகநூலில் அந்த மக்களுக்கு ஆதரவாகக் குபேரன் பதிவிட்டார். அந்தச் சூழ்நிலை வளர்மதியைக் களத்துக்கு அழைத்தது. அதனால், சைக்கிள் பயணம் செல்லத் திட்டமிட்டார். காந்தி வேண்டுகோளுக்கு இணங்க, இவர்கள் சூழ்நிலை வார்த்தைகளைக் கோரியபோது... களத்துக்கு அழைத்தபோது அங்கே சென்றிருக்கிறார்கள். ஆனால், உரையாடலை விரும்பாத, மக்கள் நலனை விரும்பாத அரசு பிரச்னைகளைத் தட்டையாகப் புரிந்துகொண்டு இவர்கள்மீது நடவடிக்கை எடுத்திருக்கிறது.